钦定古今图书集成/明伦汇编/宫闱典/第101卷 > 后汉
## 钦定古今图书集成/明伦汇编/宫闱典/第101卷 > 后汉

### 武帝建武十三年夏四月外戚恩泽封者四十五人按后汉书武帝本纪云云

### 章帝章和二年太后临朝诏元兄窦宪不复劳以政事以太尉邓彪为太傅赐爵关内侯

按《后汉书和帝本纪》：“章和二年二月壬辰，即皇帝位，
太后临朝。三年庚戌，诏曰：‘先帝以明圣奉承祖宗，至
德要道，天下清静，庶事咸宁。今皇帝以幼年，茕茕在
疚，朕且佐助听政，外有大国贤王，并为藩屏，内有公
卿大夫，统理本朝。恭己受成，夫何忧哉！然守文之际，
必有内辅以参听断。侍中宪，朕之元兄，行能兼备，忠
孝尤笃，先帝所器，亲受遗诏，当以旧典，辅斯职焉。宪
固执谦让，节不可夺。今供养两宫，宿卫左右，厥事已
重，亦不可复劳以政事。故太尉邓彪，元功之族，三让
弥高，海内归仁，为群贤首。先帝褒表，欲以崇化。今彪
聪明康健，可谓老成黄耇矣。其以彪为太傅，赐爵关
内侯，录尚书事。百官总己以听朕庶’”几得专心内位。
於戏！群公其勉率百僚，各修厥职，爱养元元，绥以中
和，称朕意焉。

### 安帝延光四年三月辛未太后临朝以后兄大鸿胪阎显为车骑将军

按：《后汉书安帝本纪》云云。

### 灵帝建宁元年以太后父窦武为大将军

按《后汉书灵帝本纪》，“曾祖河间孝王开，祖淑，父苌，世
封解渎亭侯。桓帝崩，无子，皇太后与父城门校尉窦
武定策，使守光禄大夫刘儵持节将左右羽林至河
间奉迎。建宁元年春正月壬午，城门校尉窦武为大
将军。”

### 献帝 年三公八座议皇后致敬父母之礼

按《后汉书献帝本纪》，不载。　按《通典》，后汉献帝皇后
父屯骑校尉不其亭侯伏完朝贺公庭，完拜如众臣；
皇后在离宫，后拜如子礼。三公八座议，或以为皇后
天下之母也，完虽后父，不可令后独拜于朝；或以为
当交拜。令后存人子之道，完不废人臣之义，子尊不
加于父母，虽曰天王，后，犹曰“吾季姜。”欲令完犹行父
法，后专奉子礼，公私之朝，后当独拜。或以为皇后至
尊，父亦至亲，交拜则父子无别，拜完则伤子道，拜后
则损至尊。欲令公朝者，完拜如众臣于公宫，后拜如
子。不知四者，何是正礼？郑元议曰：“四者不同，抑有由
焉。天子所不臣者三，其一，后之父母也。天子尚不臣，
况于后乎？《春秋》鲁隐公二年，纪裂𦈡来逆女。”冬，伯姬
归于纪。又桓八年，祭公来，遂逆王后于纪。九年，纪季
姜归于京师。或言逆女，或言逆王后，盖义有所见也。
女虽嫁为邻国夫人，其尊无以加于父母，嫁于天子
者，此虽已女，成言曰“王后？”明当时之尊，得加父母也。
纪季姜归于京师，更称其字者，得行礼而戒之，其尊
安可加父母耳。今不其“亭侯在京师，礼事出入宜从
臣礼。若后息离宫及归宁，父母从子礼。”丞相征事邴
原驳曰：“《孝经》云：‘父子之道，天性也’。明王之章，先陈事
父之孝。女子子出，降其父母，妇人外成，不能二统耳。
《春秋左氏传》曰：‘纪裂𦈡来逆女’。列国噂同逆者，谦不
敢自成，故以在父母之辞言之，礼敌必三让之义也。
祭公逆”王后于纪者，至尊以无外，辞无所屈，成言曰
“王后。”纪季姜归于京师，尊已成称，季姜从纪，子尊不
加于父母之明文也。如皇后于公庭官僚之中，令父
独拜，违古之道，斯义何施？汉高五日一朝太上皇，《家
令》讥子道不尽，欲微感之，令太上皇拥篲却行称臣。
虽去圣人久远，礼文阙然。父子之义，五品之常，不易
之道，宁为公私易节。公庭则为臣，在家则为父，是违
礼而无常也。言子事父无贵贱。又云“子不爵父。”